17-årige Mads Bach Villadsen, der til daglig studerer på Mariagerfjord Gymnasium, skal repræsentere landsholdet ved Den Internationale Matematikolympiade i Sydafrika denne sommer. - Det er fantastisk at kunne få lov til at deltage på så højt et plan i en disciplin, som man bruger så meget tid på, siger Mads Bach Villadsen. For et halvt år siden var den unge nordjyde en ganske almindelig gymnasielev i Hobro. Så deltog han i en matematik-konkurrence, der nu betyder, at nu er blandt kun 6 unge danske gymnasielever på landsholdet. Lige nu terper det unge talent geometri, teori og ligninger i op til fire timer om dagen for både at blive klar til olympiaden, men også fordi han vil bruge faget i fremtiden. - Det ultimative mål ville da være at komme til at arbejde med noget forskning inden for abstrakt matematik og så blive professor på et tidspunkt, fortæller Mads Bach Villadsen.

Opsummering:
For nogle er det med grafer, akser og ligninger ikke sagen, men det er absolut omvendt for Mads Bach Villadsen.